Diari Oficial de la Generalitat Valenciana


Sumari del DOGV 1578, del 03-07-1991 (1991/821940)

DECRET 98/1991, de 10 de juny, del Consell de la Generalitat Valenciana, pel qual es desplega el títol I de la Llei 14/198S, de 27 de desembre, de tributació sobre jocs d'atzar.
---------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/06/10/98/dof/vci/html**

### Dades del document

Número de DOGV
:   1578

Data del DOGV
:   03-07-1991

Secció del DOGV
:   DISPOSICIONS GENERALS

Número del document
:   1991/821940


Data del document
:   10-06-1991

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 98/1991 de 10 de juny, del Consell de la Generalitat Valenciana, pel qual es desplega el títol I de la Llei 14/1985, de 27 de desembre, de tributació sobre jocs d'atzar.  
La Llei de la Generalitat Valenciana 14/1985 de 27 de desembre, de Tributació sobre Jocs d'Atzar, creà en l?àmbit territorial de la Comunitat Valenciana un impost sobre el bingo i establí un recàrrec sobre la taxa que grava els jocs de sort, envit o atzar, quan tindran lloc en casinos, o mitjançant la utilització de màquines automàtiques.  
Aquesta disposició fou desplegada pel Decret 21/1986 de 24 de febrer, del Consell de la Generalitat Valenciana, i per l?Ordre de 10 d'abril de 1986, de la Conselleria d'Economia i Hisenda, disposicions reglamentàries el contingut normatiu de les quals necessita una reforma i l'adaptació al que disposa l'article 77 de la Llei 31/1990 de 27 de desembre de Pressupostos Generals de l?Estat per a 1991. Al mateix temps i a aquest efecte, s'ha considerat la conveniència que aquest nou desplegament reglamentari de l?esmentada Llei 14/1985 es realitze de forma independent per a cadascun dels tributs creats per ella.  
Per això i a proposta del Conseller d'Economia i Hisenda i amb la deliberació prèvia del Govern valencià en la reunió del dia 10 de juny de 1991,  
DECRETE  
Article primer Ambit d'aplicació.  
La pràctica del joc del bingo en l'àmbit territorial de la Comunitat Valenciana i en les seues distintes modalitats és subjecta a l'impost sobre el bingo establit per la Llei 14/1985 de 27 de desembre.  
Article segon. Fet imposable.  
Constitueix el fet imposable la participació en qualitat de jugador en el joc del bingo en els locals corresponents.  
Article tercer. Subjectes passius.  
1. Són contribuents de l'impost les persones físiques que compren els cartons per a participar en les partides del bingo.  
2. Les persones o entitats titulars d'autorització administrativa per a explotar el joc i, si escau, les societats de serveis que tinguen al seu càrrec la gestió d'aquests exigiran, com a substituts, l'impost al contribuent en el moment d'adquirir aquest els cartons.  
Article quart. Tipus impositiu.  
El tipus de gravamen serà del 5%.  
Article cinquè. Base imposable.  
1. La base imposable estarà constituïda per l'import de les quantitats satisfetes pel jugador per a l'adquisició dels cartons, deduint prèviament d'aquest valor facial l'import de la taxa fiscal i l'impost mateix.  
2. L'impost es deduirà de les quantitats a distribuir en concepte de premis als jugadors.  
Article sisé. Acreditació.  
L'acreditaria i l'obligació de contribuir es produeix en el moment de l'adquisició pel jugador dels cartons per al joc del bingo.  
Article seté. Obligacions formals.  
1. Els subjectes passius substituts del contribuent estan obligats 4 presentar declaració-liquidació de l'impost, dins dels vint dies següents a cada trimestre natural.  
2. Aquesta declaració-liquidació es presentarà en el model que a aquest efecte aprove la Conselleria d'Economia i Hisenda.  
DISPOSICIO ADDICIONAL  
1. El premi de cobrança a què es refereix l'apartat 2 de l'article 8 de la Llei 14/1985, de 27 de desembre, s'estableix en el 2% sobre la quota de l'impost, sempre que es presenten les corresponents declaracions-liquidacions en els terminis establits.  
2. Aquest percentatge del 2% quedarà reduït a una quantitat fixa de 1.000 pessetes per declaració-liquidació a partir de les acreditacions de l'exercici pressupostari de 1994.  
DISPOSICIO TRANSITORIA  
Fins que la Conselleria d'Economia i Hisenda no aprove els nous models de declaració-liquidació segons que preveu l'article 7.2 d'aquest decret, romandran en vigor els establerts per l'Ordre de l'esmentada Conselleria de 10 d'abril de 1986.  
DISPOSICIO DEROGATORIA  
A l?entrada en vigor d'aquest decret queden derogats el Decret 21/1986, de 24 de febrer, del Consell de la Generalitat Valenciana, i l?Ordre de 10 d'abril de 1986, de la Conselleria d'Economia i Hisenda, llevat el que estableix la disposició transitòria anterior.  
DISPOSICIONS FINALS  
Primera  
S'autoritza el Conseller d'Economia i Hisenda per a dictar les disposicions necessàries per al compliment i el desplegament del que disposa aquest decret.  
Segona  
Aquest decret entrarà en vigor l?endemà de la publicació en el Diari Oficial de la Generalitat Valenciana.  
València, 10 de juny de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI